কামেইন সম্প্রদায়

কামেইন () বা কামান (), হল মিয়ানমারের রাখাইন রাজ্যে বসবাসরত মূল নিবাসী হিসেবে স্বীকৃতি প্রাপ্ত মুসলিম বহুল একটি সম্প্রদায় বিশেষ৷ কামান/কামেইন শব্দটি ফার্সি হতে উদ্ভূত যার অর্থ ধনুক৷ মিয়ানমার সরকার কর্তৃক এ সম্প্রদায় আরাকান রাজ্যের সাতটি মূলনিবাসী সম্প্রদায় এর একটি হিসেবে ঘোষিত হয়েছে৷ মিয়ানমারের ন্যাশনাল আইডি কার্ডের অধিকারী এ সম্প্রদায়ের মৌলিক ভাষা এবং পোশাক-পরিচ্ছদ, রীতিনীতি ও আচার সংখ্যাগরিষ্ঠ বৌদ্ধ ধর্মাবলম্বী আরাকানী সম্প্রদায়ের অনুরূপ৷

সংক্ষিপ্ত ইতিহাস
এই সম্প্রদায়ের উদ্ভবের সাথে তৈমুরি রাজবংশের শাহজাদা শাহ শুজার ঘটনাক্রমের সাথে সম্পর্কিত৷ 1657 সনে সম্রাট শাহজাহান অসুস্থ হলে সন্তানদের মাঝে ব্যাপক সংঘর্ষ ছড়িয়ে পড়ে৷ রাজত্বের যুদ্ধে ঔরঙ্গজেব জয়ী হলে, প্রিন্স শুজা ঢাকা হতে আরাকান রাজের আশ্রয়প্রার্থী হন৷ ডাচ ইস্ট ইন্ডিয়া কোম্পানির সূত্রমতে, আরাকান রাজ শাহ শুজার কন্যাকে বিয়ে করতে চাইলে শুজা এবং শুজার অনুগতদের সাথে সংঘর্ষ বাঁধে৷ সংঘর্ষে শাহ শুজা এবং শাহসুজার অনুগত অনেক যোদ্ধারা পরাজিত এবং নিহত হয়৷ যেসব লোকজন বেঁচে যান তাদের পরবর্তী প্রজন্ম আরাকান রাজের তীরন্দাজ বাহিনীতে যুক্ত হয়৷ সেই তীরন্দাজদের পরবর্তী প্রজন্ম কামেইন/কামান হিসেবে পরিচিতি লাভ করে৷

ভৌগোলিক আবাসস্থল
প্রায় 28000 লোক মিয়ানমারের আরকান রাজ্যে বসবাস করে৷ বাদ বাকী জন মিয়ানমারের অন্যান্য স্টেট এবং রাজ্যে বসবাস করে৷ ঐতিহাসিক ভাবে বর্তমান বাংলাদেশেও এ সম্প্রদায়ের লোক বসবাস করত৷ অনেক ইতিহাস বেত্তার মতে, হিন্দোস্তান সাম্রাজ্যের অধীনস্ত আদিরাজা শেরমস্ত খাঁ থেকে শুরু করে রাজা ধরম বক্স খাঁ সহ  সকলেই এ সম্প্রদায়ের অংশ ছিলেন এবং মুসলমান হিসেবে স্বীকৃত ছিলেন৷ রানী কালিন্দীর সময়ে এ বংশে বৌদ্ধ ধর্মের আনুষ্ঠানিক পৃষ্ঠপোষকতা শুরু হয়৷

আরও দেখুন
 বার্মায় মানবাধিকার লঙ্ঘন
 ভারতীয় বার্মিজ
 মনিপুরের মুসলমান
 বার্মায় রোহিঙ্গা নির্যাতন
 বার্মায় মুসলমান নির্যাতন

তথ্যসূত্র